 Russia 2018: Ọjọ 11 ní à ò fí jẹun tí kò rí ibi sùn - Ọmọ Naijiria O ní nígbà ti ọrọ náà sẹlẹ obinrin kan tó ń mójú to àwọn ti irú ìṣẹlẹ bẹẹ bá sẹlẹ sí Yulia Siluyanova ló ti kọkọ bẹrẹ ìtọjú wọn kí ó tó pe òhun. Igbà ènìyàn ló wà ní ilé iṣẹ asojú Nàìjíríà ní Russia nítorípé wọn o rí owó ọkọ léyìn ìdíje ife ẹyẹ àgbáyé 2018. Nígba ti BBC Yoruba ba ọkan lára àwọn ti ọrọ náà ṣẹlẹ sí sọrọ sàlàyé pé, ìlé ìṣe àrìrinajó sí ilẹ òkèrè kan to se ìforúkọsílẹ fún àwọn ní kò ṣe ètò tó péye, tí pápákọ òfurufú sì sọ pé kò sí ǹkan tí àwọn le ṣe síi. Àwọn iròyin tì ẹ leè ní ìfẹ sí: Ẹtàn ni àwọn ọrẹ fi ń tan èèyàn lọ si Libya pé iṣẹ gidi wà níbẹ Ọ sàlàyé pé nígbà ti àwọn kọkọ dé bẹ, odidi ọja máàrun ni kò fi sí ounjẹ tàbí ibùsùn kí aṣójú Naijíríà lórílẹ-èdè Russia tó yojú. World Cup: Ambode sanwo ènìyàn 50 ní Russia O fi kún un pé, ọpẹlọpẹ Gomina ìpínlẹ Eko Akinwumi Ambode tó wá sí Russia fún àṣekágbà ìdíje ifé ẹyẹ àgbáyé ti 2018 ló síjú àànú wo àwọn ènìyàn lórúkọ ara rẹ. Bákan náà ní BBC Yorùbá tún bá ọmọ Nàìjíríà kan tó fi orílẹ-èdè Russia ṣe ibùgbé Kehinde Oluremi sọrọ, ó sàlàyé pé Akinwumi Ambode ló sanwó ìrìnà àwọn ènìyàn ààdọta láti pada sílé láàná. Russia 2018: Awọn alátilẹyin àgbabọọlu kò le pada sílé O ní nígbà ti ọrọ náà sẹlẹ obinrin kan tó ń mójú to àwọn ti irú ìṣẹlẹ bẹẹ bá sẹlẹ sí, Yulia Siluyanova ló ti kọkọ bẹrẹ ìtọjú wọn kí ó tó pe òhun. O ní ilé iṣẹ ilè òkèrè kan tí a ò fé dárúkọ ló sètò ìrìnà àlọ àtí ààbọ wọn, sùgbọn ti wọn yọ owó náà pada kí àwọn tó dé pápákọ òfurufú. Russia 2018: Awọn alátilẹyin àgbabọọlu kò le pada sílé Oluremi ní pé Fan IDs wọn ló yẹ kí wọn lò, sùgbọn ó jẹ ohun tó yani lẹnu pé kò sí ọnà láti rìn irìnààjò, bótilẹ jẹ pé ọọfẹ ní Fan IDs jé láti orílẹ-èdè Russia. Olúrẹmi sàlàyé pé àwọn yóò sa gbogbo ipá àwọn látí ríi dájú pé àwọn ènìyàn yìí padà sílé kí Fan ID wọn to parí iṣẹ ní Russia O rọ gbogbo àwọn ẹlẹyinju àànú ní Nàìjíríà láti ran àwọn ènìyàn yìí lọwọ, nítorí ìtìjú ló jẹ kí ìyà máa jẹ àwọn ọmọ Nàìjíríà ní ìlú onílùú. Nígbà ti BBC Yorùbá kàn sí ilé iṣẹ Turkish Airline ti àwọn ènìyàn ọhún fẹsún kan, aṣojú wọn sàlàyé pé lọọtọ ní àwọn èrí to wà níwájú àwọn fí han pé ọks òfurufú àwọn ní wọn bá rin ìrìn àjò, sùgbọn àwọn kò tí le fídí ọrọ múlẹ òṣíṣẹ tó wà ní ìdí ọrọ náa. Ó ní ìwádìí tí ń lọ lọwọ lórí ẹsùn tí wọn fi kan, pélú ìdánilójú pé àwọn yóò kan sí BBC padà lẹyìn ìwádìí. : Ọpọ ọmọ Nàìjíríà tó ló ṣe àtìlẹyìn fún àwọn ikọ agbábọọlù Naijiria ní orílẹ-èdè Russia ní wọn kò le padà wále mọ, lẹyìn ìdíje ti orílẹ-èdè Nàìjíríà ti fìdí rẹmi. 